http___m.sibenik.in_sibenik_sibenski-gimnazijalci-predstavili-hrvatsku-na-europskom-kvizu-o-novcu-bilo-je-zahtjevno-ali-osigurali-smo-mjesto-u-vrhu_92160.html_1.xml
1.1 2.1 3.1 3.2
Distribution Channel(s): Beauty Salon, Department Stores, Distributor, Drug Store / Apothecary, Duty Free Shops, E-Commerce, Hair Salon, Large Distribution (Chain Stores), Nail Salon, Retail / Specialty Stores, Spa Distribution Country: Albania, Argentina, Australia, Austria, Belgium, Brazil, Bulgaria, Canada, Chile, China, Colombia, Croatia, Cyprus, Czech Republic, Denmark, Estonia, Finland, France, Germany, Greece, Hong Kong, Hungary, Iceland, India, Indonesia, Ireland, Israel, Italy, Japan, Jordan, Korea, Latvia, Lebanon, Liechtenstein, Lithuania, Luxembourg, Malaysia, Malta, Mexico, Monaco, Morocco, Netherlands, New Zealand, Norway, Pakistan, Peru, Philippines, Poland, Portugal, Qatar, Romania, Russian Federation, Singapore, Slovak Republic, Slovenia, South Africa, Spain, Sri Lanka, Sweden, Switzerland, Taiwan, Thailand, Turkey, Ukraine, United Kingdom, United States, Vanuatu, Venezuela, Viet Nam, Serbia, Curacao BABY LOTION CareLine’s rich baby lotion is specially formulated to nourish the skin with all the vitamins and minerals the skin needs to restore its natural beauty and maintain optimum health. Enriched wit
1.1 1.2 2.1 3.1 3.2 3.3 4.1 4.2 4.3 5.1 5.2 6.1 7.1 7.2 7.3 8.1 8.2 9.1 9.2 10.1 10.2 11.1 11.2 11.3
Održano je završno međunarodno natjecanje Europski kviz o novcu na kojem je sudjelovalo 50 učenika iz 25 europskih država, pobjednici nacionalnih natjecanja. Učenici iz Poljske osvojili su ovo međunarodno natjecanje u području financijske pismenosti kojeg su inicirale udruge banaka iz Europe pod koordinacijom Europske bankovne federacije (EBF). Učenici Gimnazije Antuna Vrančića iz Šibenika, Niko Perica i Roko Petković, predstavljali su u Bruxellesu Hrvatsku te su se istaknuli sjajnim rezultatom u konkurenciji najboljih učenika u Europi. - 'Ovo je za nas bilo vrlo zanimljivo iskustvo u kojem smo se prije svega dobro zabavili. Upoznali smo učenike iz ostalih država Europe te smo se u Bruxellesu dodatno educirali o radu Europske bankovne federacije. Kviz je bio prilično zahtjevan, ali zbog dobre pripreme osigurali smo mjesto u samom vrhu natjecanju - izjavili su pobjednici nacionalnog natjecanja u Hrvatskoj. Podsjetimo, Hrvatska udruga banaka u suradnji s Institutom za financijsku pismenost Štedopis i uz pozitivnu ocjenu Agencije za odgoj i obrazovanje Republike Hrvatske uoči Europskog tjedna novca je organizirala „Europski kviz o novcu’’ (eng. European Money Quiz), online natjecanje na Kahoot! platformi za učenike od 13 do 15 godina. Nacionalna natjecanja održala su se tijekom ožujka i travnja ove godine, a sudjelovalo je više od 41.000 učenika u cijeloj Europi. Pobjednici državnih natjecanja putovali su u Bruxelles na završno natjecanje gdje su predstavljali svoje države: Albaniju, Austriju, Belgiju, Hrvatsku, Češku, Estoniju, Finsku, Francusku, Grčku, Mađarsku, Islanu, Italiju, Latviju, Litvu, Lihtenštajn, Nizozemsku, Norvešku, Portugal, Srbiju, Sloveniju, Španjolsku i Švedsku. Svaki tim odgovarao je na sveukupno 30 pitanja iz područja financijske pismenosti, a pitanja su bila prevedena na 22 jezika iz tema štednje, ulaganja, inflacije, kredita,složene kamatne stope i digitalnesigurnosti. Kao pripremu za natjecanje udruge banaka su napravile kvizove za vježbu. Kvizovi su zamišljeni kao pomoć učenicima u provjeri njihovog znanja iz područja financijske pismenosti. Profesori mogu i dalje koristiti ''Kahoot!'' kvizove kao zanimljiv sadržaj u nastavi te na taj način popularizirati temu financijske pismenosti među mladima. Hrvatska udruga banaka provela je istraživanje na temu zastupljenosti financija u obrazovanju te financijskoj pismenosti mladih. U istraživanju je sudjelovalo više od 100 profesora čiji su učenici sudjelovali na nacionalnom natjecanju kviza znanja o novcu. Čak 86% nastavnika je potvrdilo kako je Europski kviz o novcu potaknuo učenike na informiranje o temama iz područja financijske pismenosti te njih 82,3% smatra kako učenici koji su se pripremali za natjecanje imaju veće znanje iz područja financija od ostalih učenika. Suvremene online metode i natjecanja motiviraju učenike na educiranje o temama koje su važne za njihov život, što je potvrdilo čak 90,7% nastavnika. Velika većina profesora (79,4%) mišljenja je da nedostaje tema iz područja financijske pismenosti u obrazovnom sustavu. Kao velik problem, 72,9% profesora ističe loše znanje o osobnim financijama među mladima općenito što je neophodno za kvalitetan život. NAPOMENA: Komentari odražavaju stavove njihovih autora, a ne nužno i stavove portala ŠIBENIK.IN. Portal ŠIBENIK.IN zadržava pravo da obriše komentar bez najave i objašnjenja. Zbog velikog broja komentara portal ŠIBENIK.IN nije dužan obrisati sve komentare koji krše pravila.